全民造星III

《全民造星III》係香港電視娛樂製作嘅真人騷選秀節目，亦係「全民造星」系列嘅第三季節目，由強尼主持，並由林二汶、彭秀慧做參賽者嘅導師。節目由2020年11月2號到12月18號逢禮拜一到五22:30-23:30喺ViuTV播，總共35集，而《全民造星III 總決賽》喺12月26號禮拜六20:30-23:00播。

比賽最後由趙祥誠攞到冠軍、陳葦璇攞到亞軍、陳毅燊攞到季軍，另外，亞軍陳葦璇係全民造星系列第一個入到三甲嘅女參賽者。

參賽者
今季比賽參賽者有83位，多數參賽者都有幕前演出經驗，亦有參賽者係簽咗經理人公司但未出道。

評判名單
前哨戰：郭偉亮、卓韻芝、鄧建明
首次分組比試：蔡瀚億、梁祖堯、阮小儀、鍾舒漫、徐浩
第二次分組比試：梁文禮、梁釗峰、陳潔靈、谷德昭、黃天翱
第三次分組比試：林奕匡、許廷鏗、黃真真、邵美君、朱薰
個人對決：火火、林曉峰、陳柏宇、鄭欣宜、黃詠詩
總決賽：毛舜筠、鄧麗欣、王菀之、金廣誠、麥兆輝

晉級情況

50強分組
第一輪「前哨戰」淘汰33位參賽者，而50位入圍者會被編入林二汶組或者彭秀慧組，每組再分5個小組。

40強分組
第二輪比賽「首次分組比試」淘汰10位參賽者，林二汶組同彭秀慧組分別剩低19同21位參賽者，每組再分4個小組。

30強分組
林二汶組同彭秀慧組分別剩低11同19位參賽者。今輪比賽每組分5個小組，不過同一隊員可以出現多個一個小組，而各小組表演先後次序由導師自行排序。

另外今輪比賽經抽籤，所有表演由彭秀慧組開始先。

20強名單
上一輸比賽10個淘汰名額全部由彭秀慧組包辦，林二汶組同彭秀慧組分別剩低11同9位參賽者。今輪比賽以個人賽方式進行。

10強名單
經過淘汰10個參賽者，得出10強名單。
劉瑞祈
雲浩影
陳毅燊
李靜蓮
黃劍文
葉巧琳
陳澤言
鍾諾言
趙祥誠
陳葦璇

總決賽成績
評判分係按評判團按參賽者表現排序，第一有10分，第二有9分，如此類推；觀眾分係按觀眾投票率高低排序，第一有10分，第二有9分，如此類推。如果有同分，名次會由觀眾投票率比較高嘅排先。

評判分三甲依次序係陳毅燊、陳葦璇、趙祥誠；觀眾分三甲依次序係雲浩影、趙祥誠、陳葦璇。結果陳毅燊、陳葦璇、趙祥誠同得最高嘅總分17分，最終按觀眾投票率排定三甲，冠亞季軍分別係趙祥誠、陳葦璇、陳毅燊。而雲浩影雖然觀眾分攞第一，但評判分只係攞第七，以總分14分屈居第四。

每集一覽

記事
呢個節目由虛擬銀行天星銀行冠名贊助，更搵咗監製黃慧君同其中兩位參賽者江宏基同陳毅燊幫銀行拍電視廣告。
前哨戰階段入面，第1到11集順序播出頭69位參賽者嘅表演，但第12集剩低未播嘅14位參賽者只係播咗6位，其餘8位未有安排播出，包括順利入圍嘅丁悅、鄺旨呈同陳樂頤。花姐解釋話因為「顧及整體節目節奏」同「反映錄影時嘅真實情況」而將佢哋所有片段刪走，將預計播13集嘅前哨戰縮短到12集。
前哨戰階段入面，有5位參賽者喺綵排期間畀花姐勸退出比賽，包括黎蘊芝、羅浩晉、袁晴晴、賴映彤同談翠欣，合稱「勸退五人組」，佢哋最後都繼續參賽，而花姐都出手幫佢哋執下個表演。最終只有黎蘊芝憑表演「中國舞」入到圍，不過評判係因為佢嘅笑容而一致畀佢入圍，引起爭議。
前哨戰階段入面，「魔樂師」葉小妍因為表演差而被淘汰，但佢唔肯離開舞台，喊住要求評判畀個機會，結果評判卓韻芝發火講咗句「唔好啦」，而呢一句就畀網民製作成Sticker。
由於呢個節目引起全城熱話，主要競爭對手無綫電視喺呢個節目播到中段嗰陣開始變陣還擊，包括安排劇集《香港愛情故事》喺《全民造星III》嘅同一時段播映，又安排咗現場直播選秀節目《衝上雲霄大選》同《全民造星III總決賽》正面對撼。
雖然ViuTV未有公開收視資料，但傳媒報道話常規播映嘅平均收視約莫5點，而總決賽平均收視有6.5點，最高有7.5點。
前哨戰復活區有24位參賽者，導師救返10個，當中4個最後入到十強，成績最好係季軍嘅陳毅燊。

《Good Night Show 全民造星》
《全民造星II》
《囝囝女女730》

ViuTV Facebook：【先睹為快！《全民造星III》83位參賽者casting相曝光！】
ViuTV：全民造星III

電視節目變遷

2020年ViuTV節目
全民造星系列